انا انبسطت وارضيت بالشغل وخاصه انو باليوم الواحد راح اخد دولار بس على اسبوع كمان ماراح يكفوني ارجعت على البيت لاطلب من اخي يطلع يشتغل لنحسن اندبر كل شي ومن فتحت باب البيت لقيت اخي مربط بجنزار حديد وابي عم يضرب فيه وكانت مرت ابي عم تشجع ابي ليضربوا انا غاب عقلي وقتها على اخي ماكان فيني اعمل شي نطرت لطلع ابي من البيت خفت ليعمل فيني متل اخي ومن فتت قابلتها لمرت اخي وبلشت اتشد شعري وتضربني انا من الغل اللي خزنو العمر ماكان فيني الا اضربها لعند ما اغمى عليها وقعت وسار الدم يسيل من راسها انا وقتها ما شفقت عليها ذره قد مافيني استغليت الوقت لافك اخي واحملو لان مافيو يمشي من كتر الجلد بس قبل لاطلع خطرت على بالي عقد الذهب اللي حاملتو مرت ابي اللي كان لحالو يوزن اكثر من دولار شديتو من رقبتها ولبستو لاخي واحملتو واطلعت فيه سارت الساعه متأخره بالليل وبلش الجو يبرد انا واخي ومامعي حتى اجيب لالو لازق جرح نمت انا واخي بنفق سيارات وانا ضاممتو لقد مافيه يدفى لطلع الصبح علينا اخدت اخي وطلعت على سوق الذهب وبعتت العقد وحصلت وقتها فيه دولار انا انصدمت من المبلغ اللي بحياتي ماشفتو وقتها اخدت اخي ضمدت جروحو واشتريت لالو لبس بحياتو مالبسو لالو ولالي وجبت اغراض سفر واكل واطلعنا بسرعه على الحجه ام شادي لدلنا على طريق الراجل اللي راح يهربنا اجا عمو ابو شادي واخدنا معو وتوصى علينا بقينا عندهم لعند ما اجا موعد السفر كنت عم شوف الفرج بعيون اخي بفرحتو من مسك قطعه شوكلاه من فرحتو وهو لابس جاكيت يدفيه وهو بيطلع فيني وكانو مافي حب الا اختو قربت عليه وحكيتو